F.H.P. Cresswell - Wikipedia

# F.H.P. Cresswell

### vanuit Wikipedia, die vrye ensiklopedie.

Kolonel Frederick Hugh Page Cresswell was met kort tussenpose Parlementslid van 1910 tot 1938 en leier van die Arbeidersparty.

Cresswell is in op 13 November 1866 in Gibraltar gebore. Hy ontvang sy naskoolse opleiding aan die Royal School of Mines in Engeland en bekwaam hom as myningenieur. In dié hoedanigheid kom hy in 1893 na Suid-Afrika.

Hy het in Rhodesië en aan die Rand gewerk en in die Tweede Vryheidsoorlog in die eenheid Imperial Light Horse. Hy het die eerste keer aansien verwerf as algemene bestuurder van die Village Main Reef Mine in Johannesburg, toe hy die mynwerkerstaking in 1907 ondersteun en voorspraak doen vir die vervanging van Sjinese arbeid met blanke arbeid.

In die eerste algemene verkiesing ná Uniewording op 15 September 1910 word hy tot die parlement verkies as een van drie suksesvolle kandidate van die Arbeidersparty. Hy dien ook van daardie jaar, toe hy een in Januarie een van die stigters van die party was, tot in 1938 as partyleier.

Cresswell is tydens die staking van 1914 in hegtenis geneem vir sy bedrywighede, maar dien nietemin in die Eerste Wêreldoorlog in Suidwes-Afrika en Oos-Afrika. In 1923 sluit hy aan by die koalisie met die Nasionale Party van genl. J.B.M. Hertzog. Toe die partye as die Pakt-regering in 1924 aan bewind kom, word hy minister van verdediging en van arbeid. Die Arbeidersparty is nie betrek by die stigting van die Verenigde Party nie.

Cresswell het teen omstreeks 1938 uit die amp as partyleier bedank en hom in Kaapstad gaan vestig, waar hy op 25 Augustus 1948 oorlede is.

## [wysig] Bronne

- Mostert, J.P.C., Politieke Partye in Suid-Afrika, Instituut vir Eietydse Geskiedenis, U.O.V.S., Bloemfontein, 1986.
- Rosenthal, Eric, Encyclopaedia of Southern Africa, Juta and Company Limited, Kaapstad en Johannesburg, 1978.
- ALbertyn, dr. C.F. (hoofred.), Die Afrikaanse Kinderensiklopedie, Nasou, Kaapstad, 1972.

Ontsluit van "http://af.wikipedia.org../../../f/2E/h/F.H.P._Cresswell_df07.html"

##### Views

- Artikel
- Bespreking
- Huidige wysiging

##### Soek